да се намали делът на мазнината и да се увеличи този на месото в него, което прави продукта по-изискан. Майсторите в занаята развиват тъкмо това умение, типично за град Tours и провинция Touraine. Едва през 1865 г. в някои специализирани публикации се появяват сведения за този продукт.
 Икономически фактори
 В Touraine промишлеността не е силно развита. Това води до слабо развитие на колбасарския сектор, който в Touraine е останал като цяло твърде занаятчийски, и на търговията с „Rillettes de Tours“, което е запазило подчертано занаятчийския характер на производството на продукта.
 Продуктът „Rillettes de Tours“ се произвежда днес от майсторите колбасари, които предават рецептата му на чираците.
 5.2. Специфична характеристика на продукта
 Топлинната обработка на „Rillettes de Tours“ се извършва без капак в широк съд. Обработката е дълга и по традиция протича на три етапа: пържене на парчетата месо в началото на топлинната обработка (от 15 минути до 1 час при температура от 95 °C до 115 °C), последвано от бавна топлинна обработка (от 5,5 ч. до 12 ч. при температура от 65 °C до 95 °C) и накрая етап на кратко и енергично последно загряване (от 10 до 20 минути при температура от 95 °C до 115 °C).
 Пърженето на постните парчета в началото и дългата топлинна обработка в открит съд, характерни за „Rillettes de Tours“, водят освен до дехидратация на продукта и до получаване на вкусови и ароматни вещества, свързани по-специално с химическите реакции на Майар и характерни за вкуса на пържено месо.
 Дългата топлинна обработка на парчетата месо в собствената им мазнина дава възможност да се получи консервиран продукт. Отделянето на парчетата става само чрез загряване, без разкъсване или биене. Така продуктът запазва дългите си влакна.
 Накрая, сухата структура на „Rillettes de Tours“, която е имала първоначално за цел консервирането на продукта, се получава посредством този традиционен метод на топлинна обработка в отворен съд с голяма повърхност на изпарение. Практиката на последното енергично загряване също е имала винаги за цел да увеличи изпарението в края на производствения процес.
 5.3. Причинно-следствена връзка между географския район и качеството или характеристиките на продукта (за ЗНП) или между географския район и специфичното качество, репутацията или друга характеристика на продукта (за ЗГУ)
 Връзката с географския район се основава едновременно на умение, което е традиционно и характерно за Touraine и е породило специфичните качества на „Rillettes de Tours“, както и на репутация, която в съзнанието на потребителя е тясно свързана с географския район.
 Умение
 Ниското съдържание на влага, което е било отначало благоприятно за консервирането на продукта „Rillettes de Tours“ в район с влажен климат, е дало впоследствие възможност да се разшири предлагането на продукта извън границите на провинция Touraine и обяснява по-специално неговата репутация, основаваща се на структура, която е по-суха от тази на подобен продукт, изработван в съседните райони.
 Запазването на сухата структура в течение на времето може да се обясни и с по-малкото внимание към рандемана от страна на производители, които са предимно занаятчии. Рандеманът е под 80 %, което е определено по-малко от този на много други продукти от този